b'\n_START_ARTICLE_\nAktivna Slovenija\n_START_PARAGRAPH_\nAktivna Slovenija je bila izvenparlamentarna politi\xc4\x8dna stranka v Republiki Sloveniji. Nastala je 8. maja 2004 na ustanovnem kongresu v Novem mestu. Za prvega predsednika je bil izvoljen Franci Kek, mestni svetnik ob\xc4\x8dine Novo mesto. Stranka je na volitvah v Dr\xc5\xbeavni zbor 2004 prejela 2,97\xc2\xa0% glasov, kar pomeni, da ji je do vstopa v parlament zmanjkalo 1,03\xc2\xa0% glasov vseh volivcev. S tem je Aktivna Slovenija postala najve\xc4\x8dja izvenparlamentarna stranka. Prvi redni kongres stranke je bil organiziran januarja 2006; na njem je bil za predsednika ponovno izbran Franci Kek, za podpredsednika pa Vanja Ali\xc4\x8d. V letu 2006 ima stranka pribli\xc5\xbeno 2000 \xc4\x8dlanov. Leta 2007 se je pridru\xc5\xbeila istega leta ustanovljeni stranki Zares - nova politika in tako prenehala obstajati.'